**210406**

**Немерелеріңізге қалай әсер етуге болады?**

**Екіншісі**

***«Себебі бұл уәде сендерге, балаларыңа және алыстағылардың бәріне: Құдайымыз — Жаратқан Ие шақыратын барлығына да арналған.»***

***(Елшілердің істері 2:39)***

3) Қалдыратын рухани мұраңызды түгендеп алыңыз. Менің қайын атам Гай Даффилд – рухани тұрғыда ең күшті адамдардың бірі болатын. Құдай оны алып кеткен түні, ол меннен 71-ші Забурды оқып беруімді өтінді: «Қартайып басымды қырау шалғанда, О, Құдайым, мені жалғыз қалдырма, Қайта, құдіретіңді жаңа ұрпаққа, Керемет істеріңді келер буындарға Жол бере көрші маған уағыздауға.» Содан соң, ол меннен: «Мен осыны істей алдым ба, Гарольд?» деп сұрады. Әрине, ол істей алды.

4) Құдайдың сіздің өміріңізде жасаған кереметтері туралы куәліктеріңізді жазыңыз. Тіпті, әлі туылмаған немерелеріңізге арнап хат жазыңыз, өмірбаяныңызды видеоға түсіріңіз немесе қағаз бетіне жазыңыз, болашақ ұрпаққа Құдай сіздің өміріңізде не істегенін айтып беріңіз. Өзіңіздің тарихыңызды айтыңыз. Ия, олар білгісі келеді.

5) Немерелеріңіз үшін мінажат етіңіз. Сіз жасай алмайтын нәрсені Құдай жасай алады және жасайды да. Оған сеніңіз. Кейде немерелеріңіз сіздің кеңестеріңізді тыңдағылары келмейді, бірақ олар сіздің мінажаттарыңыздан қашып құтыла алмайды. Иә, сіз мінажат ету арқылы олардың өмірлерінде үлкен өзгерістер істей аласыз.

6) Ойларыңызды ретке келтіріңіз. Бұл нені білдіреді? Біріншіден, жауларыңызбен татуласыңыз. Бұл өмірден ащы, қатал, ашулы ойларыңызбен кетпеңіз. Бәрін кешіріңіз.

90 жастағы қарт кісіге бір адам: «Сізде мүлдем жауларыңыз жоқ деп естідім, бұл шын ба?», - деп сұрайды. Ол: «Иә, дәл солай» деп жауап берді. «Ал сіздің құпияңыз неде?» - деп таң қалған кезде, сол қарт кісі: «Мен олардың бәрінен ұзақ өмір сүрдім!», - деді ол. Шынында да, қатыгездік адамды өлтіреді.

Ақырында, бір соңғы ой: «Барлық қаржылай істейтін көмегіңізді тірі кезіңізде жасаңыз. Өтйкені, сіз сол ақшаның қайда жұмсалып жатқанын біліп жүретін боласыз. Африкадағы бір ауылға құдық қазыңыз. Ресейдегі бір жетім балаға көмектесіңіз. Немереңізді Киелі кітап мектебіне жіберіңіз. Қауымыңызға көмектесіңіз; ақшаңызды ақылмен жұмсайтын қор құрыңыз; бірақ меншігіңізді сол ашкөз немереңізге қалдырмаңыз.»